​10 idees om jou badkamer meer styl te gee
Die styl en ontwerp van ‘n badkamer het drasties verander deur die jare – wat eens op ‘n tyd ‘n vertrek was wat net die nodigste elemente gehad het is nou nog ‘n rede om te eksperimenteer met styl en kreatiwiteit.
15 smart and beautiful TV placement ideas
If you enjoy curling up in front of the TV after a long day at work, then this homify article is a must-read! We all like the idea of enjoying a movie or binge watching series in bed, especially in winter.
Veganism: your guide to veganising everything in your home
Veganism isn't just about food choices, it's also relevant to just about everything we own. Veganism is a lifestyle choice that has gained much popularity and momentum in the last few years. Zoutpansberger | News | Gewapende rowers slaan weer toe
Date: 17 March 2017 By: Isabel Venter
Hierdie keer het nege gewapende rowers Saterdag toegeslaan by die Check U winkel in Songozwistraat. Die eienaar is erg aangerand en nog ‘n voetganger is deur een van die rowers se koeëls getref.
Woordvoerder van die Makhado polisie konst. Irene Radzilane het Maandag bevestig dat nog geen arrestasies gemaak is nie.
Volgens Radzilane het die rowers, waarvan drie gewapen was met gewere en die ander ses met pistole, ongeveer 12:30 toegeslaan op die winkel.
Langsaan, by die Phones4U-winkel, het eienaar Riaaz Ismail een van die rowers opgemerk wat buite Check-U gestaan het met ‘n pistool. Hy het opgespring en dadelik sy winkel toegesluit en gewag tot als verby is. Dit was volgens hom nie lank voordat die rowers uit Check-U gekom het, in ‘n voertuig gespring en weggejaag het nie. Die rowers het so in die ry ‘n paar skote afgevuur, totdat hulle by die kruising was by die Game-kompleks op die hoek van President- en Songozwistraat. Dit was tydens hierdie afvuur van skote dat die voetganger getref is.
Volgens die polisie het die rowers die eienaar van Check-U aangerand deur hom oor sy kop en in die gesig te slaan met stokke. Radzilane sê die rowers het daarin geslaag om met ‘n onbekende bedrag geld weg te kom wat hulle uit agt van die winkel se kasregisters gesteel het.
Teen Woensdag het die polisie nog naarstigtelik probeer om die beeldmateriaal van Check-U se sekuriteitskameras in die hande te kry, sodat die foto’s van die verdagtes gepubliseer kan word. Sake van gewapende roof, aanranding en besigheidsroof is geopen vir verdere ondersoek.